CELEX: 32014R0460
Language: el
Date: 2014-05-05 00:00:00
Title: Κανονισμός (ΕΕ) αριθ. 460/2014 της Επιτροπής, της 5ης Μαΐου 2014 , για την τροποποίηση του κανονισμού (ΕΕ) αριθ. 823/2012 όσον αφορά την ημερομηνία λήξης της έγκρισης της δραστικής ουσίας cyfluthrin  Κείμενο που παρουσιάζει ενδιαφέρον για τον ΕΟΧ

6.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 133/51
            
         ΚΑΝΟΝΙΣΜΌΣ (ΕΕ) αριθ. 460/2014 ΤΗΣ ΕΠΙΤΡΟΠΉΣ
   της 5ης Μαΐου 2014
   για την τροποποίηση του κανονισμού (ΕΕ) αριθ. 823/2012 όσον αφορά την ημερομηνία λήξης της έγκρισης της δραστικής ουσίας cyfluthrin
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών του Συμβουλίου 79/117/ΕΟΚ και 91/414/ΕΟΚ (1), και ιδίως το δεύτερο εδάφιο του άρθρου 17,
   Εκτιμώντας τα ακόλουθα:
   
               (1)
            
            
               Όσον αφορά τη δραστική ουσία cyfluthrin, ο κανονισμός (ΕΕ) αριθ. 823/2012 της Επιτροπής (2) μετέθετε την ημερομηνία λήξης της έγκρισης, όπως καθορίζεται στον εκτελεστικό κανονισμό (ΕΕ) αριθ. 540/2011 της Επιτροπής (3), στις 31 Οκτωβρίου 2016, ώστε να δοθεί στους αιτούντες η δυνατότητα να υποβάλουν την αίτηση ανανέωσης τρία έτη πριν από τη λήξη της έγκρισης, όπως απαιτείται από το άρθρο 15 παράγραφος 1 του κανονισμού (ΕΚ) αριθ. 1107/2009.
            
         
               (2)
            
            
               Δεν έχει υποβληθεί καμία αίτηση ανανέωσης της έγκρισης της δραστικής ουσίας cyfluthrin η οποία να τηρεί την απαιτούμενη περίοδο των τριών ετών.
            
         
               (3)
            
            
               Εφόσον δεν έχει υποβληθεί σχετική αίτηση, κρίνεται σκόπιμο η ημερομηνία λήξης της έγκρισης να καθοριστεί το συντομότερο δυνατόν μετά την αρχική ημερομηνία λήξης που είχε καθοριστεί πριν από την έγκριση του κανονισμού (ΕΕ) αριθ. 823/2012.
            
         
               (4)
            
            
               Επομένως, ο κανονισμός (ΕΕ) αριθ. 823/2012 θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΕ) αριθ. 823/2012
   Το άρθρο 1 του κανονισμού (ΕΕ) αριθ. 823/2012 τροποποιείται ως εξής:
   
               1)
            
            
               Το σημείο 2 αντικαθίσταται από το ακόλουθο κείμενο:
               
                           «2)
                        
                        
                           31 Οκτωβρίου 2016, όσον αφορά τις δραστικές ουσίες: deltamethrin (καταχώριση 40), 2,4-DB (καταχώριση 47), beta-cyfluthrin (καταχώριση 48), iprodione (καταχώριση 50), maleic hydrazide (καταχώριση 52), flurtamone (καταχώριση 64), flufenacet (καταχώριση 65), iodosulfuron (καταχώριση 66), dimethenamid-P (καταχώριση 67), picoxystrobin (καταχώριση 68), fosthiazate (καταχώριση 69), silthiofam (καταχώριση 70) και Coniothyrium minitans ποικιλία CON/M/91-08 (DSM 9660) (καταχώριση 71)·».
                        
                     
         
               2)
            
            
               Προστίθεται το ακόλουθο σημείο 5:
               
                           «5)
                        
                        
                           30 Απριλίου 2014, όσον αφορά τη δραστική ουσία: cyfluthrin (καταχώριση 49).».
                        
                     
         Άρθρο 2
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Μαΐου 2014.
      
         
            Για την Επιτροπή
         
         
            O Πρόεδρος
         
         José Manuel BARROSO
      
   
   
      (1)  ΕΕ L 309 της 24.11.2009, σ. 1.
   
      (2)  Ο κανονισμός (ΕΕ) αριθ. 823/2012 της Επιτροπής, της 14ης Σεπτεμβρίου 2012, προβλέπει παρέκκλιση από τον εκτελεστικό κανονισμό (ΕΕ) αριθ. 540/2011 όσον αφορά τις ημερομηνίες λήξης της έγκρισης των δραστικών ουσιών 2,4-DB, benzoic acid (βενζοϊκό οξύ), beta-cyfluthrin, carfentrazone ethyl, Coniothyrium minitans ποικιλία CON/M/91-08 (DSM 9660), cyazofamid, cyfluthrin, deltamethrin, dimethenamid-P, ethofumesate, ethoxysulfuron, fenamidone, flazasulfuron, flufenacet, flurtamone, foramsulfuron, fosthiazate, imazamox, iodosulfuron, iprodione, isoxaflutole, linuron, maleic hydrazide, mecoprop, mecoprop-P, mesosulfuron, mesotrione, oxadiargyl, oxasulfuron, pendimethalin, picoxystrobin, propiconazole, propineb, propoxycarbazone, propyzamide, pyraclostrobin, silthiofam, trifloxystrobin, warfarin και zoxamide (ΕΕ L 250 της 15.9.2012, σ. 13).
   
      (3)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).